CELEX: 62009TN0125
Language: et
Date: 2009-03-26 00:00:00
Title: Kohtuasi T-125/09: 26. märtsil 2009 esitatud hagi — Gruener Janura versus Siseturu Ühtlustamise Amet — Centum Aqua Marketing (HUNDERTWASSER)

6.6.2009   
            
            
               ET
            
            
               Euroopa Liidu Teataja
            
            
               C 129/17
            
         26. märtsil 2009 esitatud hagi — Gruener Janura versus Siseturu Ühtlustamise Amet — Centum Aqua Marketing (HUNDERTWASSER)
   (Kohtuasi T-125/09)
   2009/C 129/30
   Hagiavaldus esitati saksa keeles.
   
      Pooled
   
   
      Hageja: Gruener Janura AG (esindaja: advokaat P. Endres)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Centum Aqua Marketing GmbH (Magdeburg, Saksamaa)
   
      Hageja nõuded
   
   
               —
            
            
               Jätta rahuldamata kaubamärgi „Hundertwasser” registreerimistaotlus nr 4 491 891 järgmistesse klassidesse kuuluvate kaupade ja teenuste osas:
               
                           —
                        
                        
                           klass 20: teistesse klassidesse mittekuuluvad kaubad, mis on valmistatud puidust, korgist, pilliroost, vitstest, sarvest, luust, elevandiluust, vaalaluust, merikarbist, merevaigust, pärlmutrist, sepioliidist, nende aseainetest või plastist.
                        
                     
                           —
                        
                        
                           klass 30: suhkur, riis, tapiokk, saago, kohvi aseained; jahu ja muud teraviljasaadused, leib, sai, kondiitritooted, mesi, siirup; pärm, küpsetuspulbrid; sool, sinep; äädikas, vürtsikastmed; vürtsid; jää; maiustused, suhkruvatt.
                        
                     
                           —
                        
                        
                           klass 31: põllumajandus-, aia- ja metsasaadused ning teraviljad, mis ei kuulu teistesse klassidesse; elusloomad; seemned, looduslikud taimed ja lilled; sööt; linnased; bioloogiliselt kasvatatud tooted, lilled, aksessuaarid, lilleseade vahendid, taimeseaded.
                        
                     
                           —
                        
                        
                           klass 35: reklaam; ärijuhtimine.
                        
                     
                           —
                        
                        
                           Klass 39: transport (veondus); kaupade pakendamine ja ladustamine; reiside korraldamine, ekskursioonid näitustele, linnadesse ja hoonetesse, turismiteenused, pakettreisid.
                        
                     
         
               —
            
            
               mõista kohtukulud välja ühtlustamisametilt.
            
         
      Väited ja peamised argumendid
   
   
      Ühenduse kaubamärgi taotleja: Centum Aqua Marketing GmbH.
   
      Asjaomane ühenduse kaubamärk: sõnamärk „Hundertwasser” kaupadele ja teenustele klassides 20, 25, 30, 31, 32, 35, 39 ja 42 (taotlus nr 4 491 891).
   
      Vastulause aluseks oleva kaubamärgi või tähise omanik: hageja.
   
      Vastulause aluseks olev kaubamärk või tähis: sõnamärk „FRIEDENSREICH HUNDERTWASSER” kaupadele ja teenustele klassides 3, 16, 19, 24, 25, 27, 32 ja 33 (ühenduse kaubamärk nr 1 825 629) ja sõnamärk „HUNDERTWASSER” kaupadele ja teenustele klassides 14, 16, 18, 19, 21, 24, 41 ja 42 (ühenduse kaubamärk nr 1 931 393).
   
      Vastulausete osakonna otsus: jätta vastulause osaliselt rahuldamata.
   
      Apellatsioonikoja otsus: tühistada vastulausete osakonna otsus ja rahuldada osaliselt kaebus ning lükata taotlus osaliselt tagasi.
   
      Väited: Määruse 40/94 artikli 8 lõike 1 punkti b rikkumine, kuna vastandatud kaubamärkide vahel ei esine segiajamise tõenäosust.